
ДОПЪЛНИТЕЛНА ИНФОРМАЦИЯ
към междинен финансов отчет на Костенец-ХХИ АД за третото тримесечие на 2012г., съгласно изискванията на чл.33, ал.1, т.6 от Наредба №2 за проспектите при публично предлагане и допускане до търговия на регулиран пазар на ценни книжа и за разкриване на информация от публични дружества и други емитенти на ценни книжа
а. Информация за промените в счетоводната политика през отчетния период, причините за тяхното извършване и по какъв начин се отразяват на финансовия резултат и собствения капитал на емитента;
През отчетния период – третото тримесечие на 2012г. не са настъпили промени  в счетоводната политика на Костенец-ХХИ АД (Дружеството).
б. Информация за настъпили промени в икономическата група на емитента, ако участва в такава група;

Костенец-ХХИ АД не е част от икономическа група.

в. Информация за резултатите от организационни промени в рамките на емитента, като преобразуване, продажба на дружества от икономическата група, апортни вноски от дружеството, даване под наем на имущество, дългосрочни инвестиции, преустановяване на дейност;

През отчетния период – третото тримесечие на 2012г. не са извършвани организационни промени в рамките на Дружеството, не е отдавано имущество под наем, не е преустановявана дейността на предприятието. През периода са осъществени дългосрочни инвестиции в размер на……………., във връзка с ……………..
г. Становище на управителния орган относно възможностите за реализация на

публикувани прогнози за резултатите от текущата финансова година, като се отчита текущото тримесечие, както и информация за факторите и обстоятелствата, които ще повлияят на постигането на прогнозните резултати най-малко за следващото тримесечие;

Управителният орган на Дружеството не е публикувал прогнозни резултати за финансовата 2012 година, в частност за отчетния период на третото тримесечие на 2012г., както и прогнозни такива за следващото четвърто тримесечие на 2012г. 
д. За публичните дружества - данни за лицата, притежаващи пряко и непряко най-малко 5 на сто от гласовете в общото събрание към края на съответното тримесечие, и промените в притежаваните от лицата гласове за периода от края на предходния тримесечен период;
Към 30.09.2012 г. следните лица, посочени поименно, притежават пряко 5% или повече от капитала и съответно от акциите с право на глас в Общото събрание на Емитента „Костенец-ХХИ” АД:

	Име и адрес
	Брой притежавани акции
	Процент от капитала

	1. „Чалиндж Кепитъл България” ЕАД, гр.София, район Илинден, ул. "Кукуш" №2
	360 090
	34,5%

	2. „Шийлд Инвестмънт” АД, гр. София, район Триадица, ул. „Цар Асен” № 64
	236 275
	22,7%

	3. „Телпром” ООД, гр. София, район Илинден, ж.к. Илинден, ул. „Кукуш” № 2
	407 930
	39,1%


Едноличен собственик на капитала на "Чалиндж Кепитъл България" ЕАД е Чалиндж Фрикуенси Гмбх, като едноличен собственик на капитала на Чалиндж Фрикуенси Гмбх е Михаел Пьон, т.е. Михаел Пьон притежава непряко по смисъла на чл. 146, ал. 1, т. 5 във вр. § 1, т. 44, б. „а” от Допълнителните разпоредби на ЗППЦК (чрез контролираното от него „Чалиндж Кепитъл България” ЕАД) 360 090 акции или 34,5% от капитала и от гласовете в Общото събрание на Костенец-ХХИ АД. 
Съгласно предварителен договор между "ЧАЛИНДЖ КЕПИТЪЛ БЪЛГАРИЯ" ЕАД и   „АКБ Актив” АД, в сила от дата 10.05.2012 г.,”Чалиндж Кепитъл България” ЕАД придобива непряко по смисъла на чл. 146, ал. 1, т. 7 от ЗППЦК правото на глас по 11 815 броя акции, пряко притежавани от „АКБ Актив” АД.

По този начин ”Чалиндж Кепитъл България” ЕАД (респ. непряко Михаел Пьон, в качеството му на едноличен собственик на капитала на Чалиндж Фрикуенси Гмбх, притежаващо 100% от капитала на "Чалиндж Кепитъл България" ЕАД)  притежава пряко право на глас за 360 090 акции, представляващи 34,5% от капитала на „Костенец-ХХИ” АД, както и (с оглед на изложеното по-горе) непряко право на глас за 11 815 акции, представляващи 1,1 % от капитала на дружеството, като притежаваният (пряко и непряко) общ брой акции с право на глас възлиза на 371 905 акции, представляващи 35,7 % от капитала на Костенец-ХХИ” АД.

За периода от края на предходния тримесечен период до 30.09.2012г. е налице следното изменение в лицата, притежаващи пряко над 5 на сто от гласовете в Общото събрание на акционерите на Костенец-ХХИ АД, настъпило в резултат на извършеното увеличение на капитала на дружеството от 236 277 лв. на 1 042 593 лв. чрез първично публично предлагане на нова емисия акции.
	Акционери
	Към 30.06.2012 г.
	Към 30.09.2012 г.

	
	Брой акции
	Процент от капитала
	Брой акции
	Процент от капитала

	Чалиндж Кепитъл България ЕАД
	72 018
	30,5%
	360 090
	34,5%

	Шийлд Инвестмънт АД
	47 255
	20,0%
	236 275
	22,7%

	Телпром ООД
	81 586
	34,5%
	407 930
	39,1%

	АКБ Актив АД
	11 815
	5,0%
	11 815
	1,1%

	Други (миноритарни) акционери
	23 603
	10,0%
	26 483
	2,5%

	ОБЩО
	236 277
	100,00%
	1 042 593
	100,0%


Съответно към 30.06.2012 г., Михаел Пьон  притежава непряко по смисъла на чл. 146, ал. 1, т. 5 във вр. § 1, т. 44, б. „а” от Допълнителните разпоредби на ЗППЦК (чрез контролираното от него „Чалиндж Кепитъл България” ЕАД, което се явява едноличен собственик на капитала на "Чалиндж Кепитъл България" ЕАД ) 72 018 акции или 30,48% от капитала и от гласовете в Общото събрание на Костенец-ХХИ АД. 
Към 30.06.2012 ”Чалиндж Кепитъл България” ЕАД придобива непряко по смисъла на чл. 146, ал. 1, т. 7 от ЗППЦК правото на глас по 11 815 броя акции, пряко притежавани от „АКБ Актив” АД.


е.  Данни за акциите, притежавани от управителните и контролни органи на емитента към края на съответното тримесечие, както и промените, настъпили за периода от края на предходния тримесечен период за всяко лице поотделно;

Доколкото на Дружеството е известно към края на отчетното тримесечие членовете на контролния и управителния орган на Дружеството не притежават акционерно участие в капитала на Костенец-ХХИ АД, както и не са търгували с акции на Дружеството за периода от 01.07.2012г. до 30.09.2012г. 
ж.  Информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на емитента; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно;

Към 30.09.2012 г. от или срещу Костенец-ХХИ АД няма заведени съдебни, административни или арбитражни производства, касаещи задължения или вземания, чиято обща стойност да надхвърля 10 на сто от собствения капитал на Дружеството.

з. Информация за отпуснатите от емитента или от негово дъщерно дружество заеми, предоставяне на гаранции или поемане на задължения общо към едно лице или негово дъщерно дружество, в това число и на свързани лица с посочване на характера на взаимоотношенията между емитента и лицето, размера на неизплатената главница, лихвен процент, краен срок на погасяване, размер на поето задължение, условия и срок.

През отчетния период на третото тримесечие на 2012 г., Дружеството не е предоставяло гаранции или поемало задължения общо към едно лице или негово дъщерно дружество, в това число и към свързани лица. Съответно през изминалото тримесечие Дружеството е предоставило заем в размер на ……….. лева на………………. съгласно договор за паричен заем, при …… лихва и краен срок за погасяване ………….
30.10.2012г.

Изпълнителни директори:
/Тотка Николова/
/Светослав Костадинов/

